اون اوچ ییل آلدین بریتانیا, امریکا قوشمه ایالت لری ایتکچیلیگیده عراق نینگ اشغال ایتیلیشی بوییچه کتته رول اوینه دی.  اوشبو اشغال نی مشروع بیر وضعیت گه کیلتیریش اوچون امریکا و بریتانیا یلغان دلیل لر نی مطرح قیلدی.
اوشه دورده بریتانیا نینگ باش وزیری بولگن تونی بیلیر, تشقی سیاست بوییچه اوز مقصدی گه نایل بولیش اوچون خشونت نینگ هم ضروری ایکن لیگی نی اویلیتگن ینگی محافظه کار لر دن عبارت نیوکون لر نینگ حاکم بولگن امریکا ده جورج بوش رهبریتی بیلن همکارلیک ایتیش نی ترجیح ایتدی.  شونده ی قیلیب بیلیر اوشبو ایشنی قیلرایکن, حزبی و خلقی نینگ ایچیده گی منفی عکس العمل لر گه اهمیت بیرمه دی.
بریتانیا اوشبو دایره ده امریکا قوشمه ایالتلری ایتکچیلیگیده عراق نینگ اشغال ایتیلیتگن پیتده ۳۰ مینگ دن آرتیغراق عسکر بیلن حصه قوشدی.  خودی منه شوو اوروش لر جریانیده ۱۷۹ نفر انگلیس عسکری جان بیردی.
عراق نینگ اشغال ایتیلیشی آرتیدن یوز بیرگن ینگی لیک لر و یلغان دلیل لرنینگ خودی منه شوو اشغال نینگ مشروع لشتیریلیشی اوچون مطرح ایتیلگن لیگی حقیقتی نینگ کورینیب قالیشی کیتیدن بیلیر حکومتی گه قرشی عکس العمل لر آرتیب کیتدی.  اوشه دور نینگ اوپوزسیون ده گی رهبر لری و اقتدار ده گی ایشچی حزبی نینگ ایریم وکیل لری, بریتانیا نینگ عراق اوروشی گه اشتراک ایتیشی نینگ تحقیق ایتیلیشی کیره ک ایکن لیگی نی بیلدیردی.
تونی بیلیر آرتیدن باش وزیر بولگن گوردون براون, بیش کیشی لیک بیر تحقیقات کمیسیونی نینگ قوریلیشی گه قرار بیردی.  جان چیلکات باشچی لیگیده گی اوشبو کمیسیون میلادی ۲۰۰۱ نچی و ۲۰۰۹ نچی ییل لری آره سیده گی ینگی لیک لر نی تیکشیریب چیقدی.  اون میلیون سترلین بیلن قیلینگن اوشبو تحقیقات لر جریانیده سابق باش وزیر تونی بیلیر, گوردون براون و ایریم وزیر لر و اوشه دور نینگ یوقاری مرتبه لیک حربی و استخبارات مسئول لری داخل ۱۵۰ دن آرتیغراق کیشی محکمه لر ده اوشبو خصوصده گی سئوال لر گه جواب بیریش گه مجبور بولیب قالدی. عینی دمده اوشبو دایره ده ۱۵۰ دن آرتیغراق رسمی حجت لر هم تیکشیریلدی.  بیر ییل مابینیده ترقه تیلیشی ریجه لنگن اوشبو راپور نینگ تیار له نیشی بوییچه فعالیت لر ۷ ییل دوام ایتدی.  اوشبو راپور نینگ ترقه تیلیشی نینگ کیچ قالیشی نینگ اینگ اساسی سبب لری دن بیری نینگ هم, انگلستان تشقی ایش لر وزیرلیگی نینگ بوش بیلن بیلیر آره سیده گی تلفنی صحبت لر نینگ ترقه تیلیشی گه اجازت بیرمه گن لیگی دن عبارت ایکن لیگی کورینماقده.
کمیسیون باشلیغی نینگ تخلصی سببلی چیلکات راپوری اوله راق ناملنتریلگن اوشبو راپور قوییده گی حقیقت لر نی برملا قیلیب قویدی:
بریتا نینگ عراق بیلن علاقه لی سیاست لری بوتونلی ناتوغری استخبارات گه تینگن وضعیتده.  بریتانیا نینگ عراق نینگ اشغال ایتیلیشی بیلن علاقه لی اوروش لر گه اشتراک ایتیشی ضروری بیر حرکت دن عبارت ایمس ایدی.  اوروش دن تشقری باشقه میتود لر هم موجود ایدی. بیراق اوشبو میتود لر دن استفاده ایتیلمه دی.  شونده ی آلیب قره گنده بریتانیا نینگ عراق اوروشی گه اشتراک ایتیشی نینگ سببلری اویغون دلیل لر گه ایگه ایمس.
حربی عملیات نینگ بوندن کیینگی بیر باسقیچده بحث موضوعی بولیشی ممکن ایدی.  بیراق, میلادی ۲۰۰۳ نچی ییلیده صدام حسین بیر تهدید دن عبارت ایمس ایدی.  عراق نینگ عاموی قیرغین قوراللری نینگ موجود ایکن لیگی گه تیگیشلی دلیل لر حقیقی دلیل لر دن عبارت ایمس ایدی.
اوروش آرتیدن عراق ده برقرارلیک نینگ اورنه تیلیشی اورنی گه, اوشبو اولکه ده تروریستیک حادثه لر ینه ده آرتیب کیتدی.  وضعیت نینگ شونده ی بوله دیگن لیگی بیلیر دوریده هم درک ایتیلگن ایدی. عراق نینگ اشغال ایتیلیشی آرتیدن منطقه ده ایچکی اوروش لرنینگ باشلب کیته دیگن لیگی و ترور تشکیلاتی القاعده نینگ عراقده کینگ ترقه لیب کیته دیگن لیگی بیلیر گه بیلدیریلگن ایدی.
تونی بیلیر, عاقبتی نینگ نیمه بولیشی گه قره مسدن, اوشبو اوروش جریانیده امریکا قوشمه ایالت لری بیلن همکارلیک ایته دیگن لیگینی بوش گه بیلدیرگن ایدی.
عراق نینگ اشغال ایتیلیشی آرتیدن اوشبو اولکه ده یوز مینگلب کیشی جان بیررایکن, میلیون لب کیشی ایسه اوز اوی لری نی ترک ایتیب کیتیش گه مجبور بولیب قالدی.
شونده ی قیلیب چیلکات راپوری, عراق نینگ اشغال ایتیلیشی گه مخالف بولگن کیشی لرنینگ حقلی ایکن لیک لری نی کورسه تیب بیردی.  حاضرگی کونده عراقده جدی بیر بحران دوام ایتماقده.  اوشبو اولکه ده موفقیت سیز بیر دولت نظامی موجود.  عینی دمده اورته شرق جغرافیه سی بوتونلی قان کولی گه ایله نیب قالگن وضعیتده.  میلادی ۲۰۰۳ نچی ییلیده باشله تیلگن سوزده خلق ارا تروریزم گه قرشی کوره ش گه قره مسدن, اورته شرقده ینه ده کوپراق تروریست گروه لرنینگ اوز فعالیت لری نی دوام ایتتیریتگن لیک لری کورینماقده.  عراق نینگ اشغال ایتیلیشی, ترور تشکیلاتی القاعده نینگ اوشبو جغرافیه ده تامیر لری نینگ مستحکم لشتیریلیشی گه سبب بولدی. اوشبو ترور تشکیلاتی نینگ شاخه لری ایسه بوندن هم خطرناک راق بیر ساختار گه ایگه بولیب قالدی.  اوشبو وضعیت نینگ اوزی ایسه ترور تشکیلاتی داعش نینگ پیدا بولیشی اوچون زمینه یره تگن بولدی.  داعش فقط گینه اوز منطقه سیده بیر خشونت تشکیلاتیدن عبارت ایمس البته که. سونگگی پیت لرده فرانسه پایتختی پاریسده اویوشتیریلگن تروریستیک هجومده بولگن لیگی دیک, ایندی خلق ارا مقیاسده بیر خطر گه ایله نیب قالدی.
عموماً آلیب قره گنده مسلمان لرنینگ یشیتگن جغرافیه و خصوصاً اورته شرقده گی امید سیزلیک لر یاش لرنینگ ترور تشکیلاتی القاعده و داعش گه قوشیلیب کیتیش لری گه سبب بولماقده.
"قیلمه تاپرس, ایکمه اوررسن" دیگن بیر مقال بار خلق آره سیده.  باشقه چه قلیب ایتگنده خلق ارا تروریزم گه قرشی کوره ش بهانه سی بیلن خشونت قیلیش نینگ اوزی البته که خشونت گه سبب بولیب کیته دی.  عراق نینگ اشغال ایتیلیشی, فقط گینه عراق ایمس, بلکه منطقه نینگ ساختاری نی اوزگرتیریش گه حرکت ایتیتگن دولت لر نی هم تروریزم تهدیدی گه دوچ قیلیب قویدی.  چیلکات راپوریده گی تحقیقات نتیجه لری نینگ استخباراتی معلومات لر گه هم اویغون ایکن لیگی کورینماقده.
حاضرگی کونده القاعده و داعش سنگری ترور تشکیلات لری نینگ کیم لر تامانیدن قوریلگن لیگی هم انیق روشده کورینیب تورگن وضعیتده.  حقوق نینگ برترلیگی بیلن علاقه لی سیاست نینگ فقط گینه غربی اولکه لرنینگ بیر ایچکی سیاستی دن عبارت بولیش وضعیتی نینگ یوق ایتیلیشی کیره ک.  شونده ی قیلیب ایندی خلق ارا مقیاسده هم حقوق نینگ اوستین لیگی سیاستی نینگ تعقیب ایتیلیشی ضروری.  بونینگ اوچون ایسه القاعده و داعش کبی ترور تشکیلات لری نینگ پیدا بولیشی گه سبب بولگن کیشی لرنینگ محکمه ایتیلیشی ضروری بیر موضوع نی تشکیل ایتماقده.  شونده ی قیلیب نیمه اوچون انسان لرنینگ اولیمی گه سبب بولگن لیک لری بیلن علاقه لی سئوال لر گه جواب بیریش لری کیره ک .
نایجریاده ترور تشکیلاتی بوکو حرام گه قرشی حربی عملیات اویوشتیریلدی
